
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»
 ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ     
	 
1. ՀՀ ֆինանսների նախարարություն
	30.07.2026թ.

	
	№  01/9-2/20692-2026

	Ի պատասխան Ձեր 16.07.2026թ. N 01/17711-2026 գրության՝ «Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու մասին» ՀՀ կառավարության որոշման նախագծի այսուհետ՝ Նախագիծ վերաբերյալ, որով առաջարկվում է ՀՀ 2026թ. պետական բյուջեով նախատեսված «1116» ծրագրի 12001 Մթերատվության բարձրացման փորձնական ծրագրի շրջանակներում կովերի արհեստական սերմնավորման միջոցառումների իրականացում միջոցառման այսուհետ՝ Միջոցառում շրջանակներում կատարել վերաբաշխումներ միջոցառման կատարողների (ՀՀ մարզպետարանների աշխատակազմերի) միջև, հայտնում ենք հետևյալը.
Նախագծի հիմնավորման համաձայն՝ Միջոցառման կատարողների միջև առաջարկվող վերաբաշխումները պայմանավորված են «Մթերատվության բարձրացման փորձնական ծրագրի» այսուհետ՝ Ծրագիր շրջանակում սերմնավորման ծառայություններ մատուցող կազմակերպությունների իրատեսական հնարավորություններին համապատասխան՝ սերմնավորվող կովերի գլխաքանակի մարզերի միջև վերաբաշխման անհրաժեշտությամբ: Ընդ որում, սերմնավորվող կովերի գլխաքանակը մարզերի միջև վերաբաշխելու համար հիմք են հանդիսացել կազմակերպություններից ստացված օպերատիվ տեղեկատվության, ՀՀ մարզպետարաններից ստացված հաշվետվությունների, մարզերում իրականացված աշխատանքների վերաբերյալ օպերատիվ տեղեկատվության ուսումնասիրությունների արդյունքներով ձևավորված կանխատեսումները: 
Սակայն հարկ է նշել, որ Միջոցառման շրջանակներում 2026թ. կովերի արհեստական սերմնավորման սահմանված չափաքանակները շտկելու նպատակով նմանատիպ հիմնավորմամբ ՀՀ կառավարության 18.06.2026թ. N 886-Ն որոշմամբ արդեն իսկ կատարվել է համապատասխան վերաբաշխում մարզերի միջև:
Ելնելով վերոգրյալից և նույնաբովանդակ հիմնավորումներով պարբերական վերաբաշխումներից զերծ մնալու նպատակով առաջարկում ենք Նախագիծը վերանայել՝ ներկայացնելով միայն փաստացի ձևավորված և ներկա պահին բավարարման ենթակա գումարները, բացառելով պարտավորությունները, որոնց բավարարումը նախատեսվում է հետագայում՝ նկատի ունենալով միջոցառումների իրականացման արդյունքներով ձևավորվելիք պարտավորությունների՝ Նախագծով ներկայացված չափերի հնարավոր փոփոխությունները:
	























Ընդունվել է։
Հիմնավորումը խմբագրվել է։

	 
2. ՀՀ տարածքային կառավարման և ենթակառուցվածքների նախարարություն
	10.08.2026թ.

	
	№ ԴԽ/23.1/30350-2026


	     Հայտնում ենք, որ «Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու մասին» Կառավարության որոշման նախագծի վերաբերյալ առարկություններ և առաջարկություններ չունենք։
	



